Kuriak, Milan, poslanec NR SR (2023-06-27):
Tak ja naozaj budem iba stručný. Nebudem, nebudem naťahovať čas. Ja si myslím, že každý poslanec tohto pléna okrem niektorých, nejdem dookola menovať tú stranu, ktorú dneska som už dosť často spomenul. Verím tomu, že nielen poslanci SME RODINA, samozrejme, my poslanci hnutia OĽANO podporíme tento návrh zákona, ale čakám, čakám aj zo strany SMER, HLAS, REPUBLIKA, ĽSNS to berem tiež ako automaticky, že dobrú vec podporia. Viete a také výhovorky, že, že sa zvolebnieva a že preto je predložený tento návrh zákona. Tu sa už zvolebnieva, toto počúvam možno už a nielen ja, ale aj vy v tomto pléne, to sa už rok asi zvolebnieva. Pri nejakom dobrom zákone a hlavne pri takých prorodinných, konzervatívnych, hodnotových a také, čo riešia pomoc ľuďom, tak, tak sa pre niekoho zvolebnieva. No pán kolega Susko, tento návrh zákona sme nepredložili určite preto, že sa zvolebnieva, ale preto, aj a si myslím, že mandát poslanca vy dobre viete, dokedy máme, do konca riadnej schôdze, nedá sa povedať, že do konca septembra, ale dovtedy, kedy budeme rokovať a viete na niektoré návrhy zákonov proste nebol čas, niektoré bolo treba možno dlhšie pripravovať alebo niektoré keď už aj tento, tento návrh zákona bol na pláne už skôr, ale prišli iné veci dôležitejšie, tak, tak sa odsúval napríklad tento návrh zákona. Takže opakujem. Absolútne nič to nemá spoločné s nejakým zvolebnievaním. Ja viem, že vy už robíte kampaň tri roky a tri mesiace, takže je, je na každom z vás vrátane mňa z nás 150, ako sa postavíme k tomuto návrhu zákona, vieme, aká je situácia s dostupnosťou bývania, vieme, že rodiny s deťmi potrebujú pomoc, ale, samozrejme, myslím, že SaS-kári možno predsa zahlasujú za to, lebo však toto riešiť nie je zakázané, aby pán kolega Tomáš Lehotský a ďalší zo strany SaS tu vôbec, tu vôbec nie sú obmedzení sporitelia, v tomto prípade stavební sporitelia, aby, aby mohli sporiť. To len to, že sú tu zvýhodnené rodiny v tom, že môžu sa pospájať viacerí členovia rodiny. Veď niekedy, ty si odborník Tomáš, aj spomínaný pán predseda Pčolinský na stavebné sporenie. Ja nie som v tomto odborník. Ja som laik. Ale len z môjho okolia, keďže na Orave sú veľké rodiny. Je tam IBV – individuálna bytová výstavba v rozmachu. Aj teraz vďaka práve výhodným hypotekárnym úverom, ako tu kolega Martin Čepček povedal, že naozaj do 1 % bola možnosť zohnať, vybaviť si úver s tak nízkym percentom. Ale tiež nie je pravda, čo povedal kolega Peter Pčolinský, že keď bolo stavebné sporenie veľmi výhodné, keď bola vysoká štátna prémia, myslím, že vtedy sa stačilo nasporiť 15-tisíc a bola štátna prémia 6-tisíc a potom sa to zvyšovalo. A vtedy hypotekárne úvery boli nevýhodnejšie ako doteraz pred súčasným zvyšovaním hypotekárnych úverov, čo naozaj náramne výrazne narástli a spôsobia to mnohým ľuďom, mnohým ľuďom, ktorí si zobrali hypotekárne úvery, tak im to spôsobí obrovské problémy. A budú mať čo robiť, aby, aby dokázali splácať tieto úvery. Ešte je výhoda, že niekde v rodinách si môžu pomôcť. A iba krátko poviem. Čo sa týka dosahu na štátny rozpočet, nedá sa to. Ani analytici by to presne a čas ukáže za pravdu, by to nevyčíslili, lebo my nevieme, my nevieme aj napriek tomu, že je to lákavá forma tohto návrhu zákona. Je to z časti riešenie bytovej situácie. Ale naozaj že iba z časti. To je tak dostať sa alebo priblížiť k nejakej garsónke, k jednoizbovému bytu. Ale už, už predsa aká taká možnosť a protiváha k drahým úrokom, čo sa týka hypotekárnych úverov. Takže ak to má na tomto zastať, že nie je vyčíslená presná suma dopadu na štátny rozpočet v tomto prípade, keď ide o takúto tému. Tých pár desiatok miliónov, nebudú to horibilné sumy, tak to stojí za to. Ide o pomoc rodinám. Ide o pomoc tým najzraniteľnejším. Takže verím tomu, že tento návrh zákona podporíte a vaše obavy o nejakom horibilnom dopade na štátny rozpočet nie sú opodstatnené. Našli sa, našli sa peniaze niekedy na rozkrádanie. A týmto aj zabránime, aby aj ďalšie, ďalšia vláda, aby si rozmyslela. Tento zákon, keď prejde, tak si budú mať menej priestoru na drancovanie, ako to bolo, ako to bolo za predchádzajúcich vlád. Takže ja si myslím, že takéto dobré zákony treba podporiť a netreba sa báť. Keď sa nebude kradnúť, tak sa nájdu peniaze aj na sliepky, aj na sysle, ale hlavne aj na rodiny s deťmi. Ďakujem.